Елин Пелин
Олеле мамо

chitanka.info

Проводи ме мама

коприва да бера —

циганки се сбрали,

коприва обрали.

Олеле, мамо,

пак ще ме бият!

Проводи ме мама

гъби да набера —

дъжд не валяло,

гъби не никнали.

Олеле, мамо,

пак ще ме бият!

Проводи ме мама

ягоди да бера —

колкото намерих,

всичките изядох.

Олеле, мамо,

пак ще ме бият!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.